kardosdrur/scandi-wiki huggingface dataset:
Fox Stevenson

Stanley Stevenson Byrne, kendt som Fox Stevenson (tidligere Stan SB) er en britisk sanger/sangskriver og producer af indie elektronisk dance-musik, herunder drum and bass, glitch hop og dubstep m.m. Han er kendt for at eksperimentere og blande mange genre, og siger at "der er tonsvis af indviklede detajler til hver eneste enkelt genre".

Karriere 
Stevenson og udgav sine første sange på sin Newgrounds-profil som Stan SB fra 2007 til 2009. Han var 15-16 år da han indspillede sin første sang med vokaler. Senere fortsatte han med at dele musik via sin Soundcloud-side, som siden 2010 har fået over 1,5 millioner afspilninger. I 2013 skiftede han navn til Fox Stevenson.

Diskografi 
Stevenson fik sin første pladekontrakt i 2012 med en remix af Feints sang "Horizons", og tidligt i 2013 udkom Anyone Out There EP, som havde kontrakt ved Subsphere Records. Derefter er flere af hans sange og remixes blevet udgivet på diverse pladeselskaber, herunder hans eget Cloudhead Records, som er navngivet efter sangen der i første omgang gjorde ham kendt.

Stan SB

EP'er 
 Anyone Out There (2013) [Subsphere Records]

Remixes 
 Feint - Horizons (Stan SB Remix) (2012) [Subsphere Records]
 3OH!3 - Back To Life (Stan SB Remix) (2013) [Warner Music Group]

Sange på kompilationsalbum 
 Get What I Can (2013) [Liquicity Records]

Fox Stevenson

EP'er 
 Endless (2013) [Firepower Records]
 Turn It Up (2014) [Cloudhead Records]
 All This Time (2014) [Cloudhead Records]
 Throwdown (2014) [Firepower Reocrds]
 Free EP (2015)

Remixes 
 Stafford Brothers feat. Lil Jon - Hands Up (Fox Stevenson Remix) (2013) [Future Music]
Candyland - All You Gotta Do (Fox Stevenson Remix) (2013)
 Dodge & Fuski, Nick Thayer - Playboy (Fox Stevenson Remix) (2014) [Disciple Recordings]
 Steven Lee - Love Crazy Love feat. Carol C (Fox Stevenson Remix) (2014)
 Cooper - This Year (Fox Stevenson Remix) (2014)
 Flux Pavilion - Gold Love (Fox Stevenson Remix) (2014) [Circus Records]
 Zedd - I Want You To Know (feat. Selena Gomez) (2015) (Fox Stevenson Remix) [Interscope Records]

Andre sange 
 Sandblast (2013) [Firepower Records]
 Tico (2013) [Circus Records] (Genudgivet i 2015 under Spinnin' Records]
 Sandblast VIP (2015) [Cloudhead Records]
 Sweets (Soda Pop) (2014) [Spinnin' Records]
 Fox Stevenson & Curbi - Hoohah [Spinnin' Records]
 Comeback (2015) [Spinnin' Records]
Udover disse har han udgivet talrige sange uden pladekontrakt og smagsprøver af sange fra bl.a. mixes. En komplet liste over alle tilkendte sange kan findes her.

Kilder

Ekterne henvisninger 
 Beatport-side 
 SoundCloud-profil 
 Facebook-side 
 Fox Stevenson-subreddit 

Dj's fra Storbritannien
Musikproducere fra Storbritannien
Personer fra Leeds
Serxhio Abdurahmani

Serxhio Abdurahmani (født 17. juli 1992 i Cërrik, Albanien) er en albansk fodboldspiller, som spiller for græske Panelefsiniakos.

Abdurahmani spiller primært i angrebet og har bl.a. spillet for den græske storklub, AEK Athen.

Eksterne henvisninger 

Fodboldspillere fra Albanien
Fodboldspillere fra AEK Athen
Arbër Abilaliaj

Arbër Abilaliaj (født 6. juni 1986 i Vlorë, Albanien) er en albansk fodboldspiller, som spiller for Flamurtari Vlorë.

Klubkarriere 
Abilaliaj startede sin senior karriere i den lokale klub, Flamurtari Vlorë. Han spillede et år som senior i klubben, inden han skiftede væk fra klubben. Abilaliaj har spillet i flere klubber.

Efter 9 år, den 26. august 2013, skiftede Abilaliaj tilbage til sin barndomsklub, Flamurtari Vlorë. Han fik sin "debut" for klubben dem den 6. november i en 2-0 sejr over FK Gramshi i cuppen. I sin ligadebut for dem, fire dage senere, scorede han sejrsmålet til 4-3 imod KS Lushnja i 91' minut.

Landshold 
I EM Kvalifikationskampene i 2008 var Abilaliaj en del af s landshold. Han fik dog ikke debut for landsholdet.

Eksterne henvisninger 
 transfermarkt.co.uk | spillerinfo

Referencer 

Fodboldspillere fra Albanien
Fidan Aliti

Fidan Aliti (født 3. oktober 1993 i Schweiz) er en schweizisk fodboldspiller med albanske rødder, som spiller for Skënderbeu.

Personlige liv 
Aliti blev født i Schweiz og er også opvokset der. Hans forældre stammer oprindeligt fra Albanien. Af den grund kunne Aliti selv vælge, om han ville spiller for ' landshold, eller s landshold. Han valgte Albanien.

Klubkarriere

BSC Old Boys 
Aliti skiftede til BSC Old Boys som ynglingespiller, hvor han kom til fra FC Basel. Han blev rykket op på førsteholdstruppen i 2011. Han spillede 56 kampe for Old Boys, hvoraf 55 af dem var ligakampe. Han blev derudover noteret for to scoringer.

FC Luzern 
Aliti skiftede til FC Luzern fra BSC Old Boys i 2013. Han spillede en halv sæson for klubbens anden hold, hvor efter han blev rykket op på førsteholdet i januar 2014.

International karriere 
Aliti fik sin debut for landshold i 2014 for Albaniens landshold.

Eksterne henvisninger 

Fodboldspillere fra Albanien
Fodboldspillere fra Schweiz
Fodboldspillere fra BSC Old Boys
Fodboldspillere fra FC Luzern
Yacine Elghorri

Yacine Elghorri er en fransk animator, illustrator, storyboarder, konceptdesigner og tegneseriekunstner. Han har arbejdet i Los Angeles på film som Futurama, Titan AE, Evolution, The fantastic Four og på Thru the Moebius strip. Han har desuden bidraget med to kortere historier i sort/hvis i det kendte science fiction tegneseriemagasin Heavy Metal. Hans tegnestil, voldelig og aggressiv, fik en radikal start med den grafiske novelle ”GUNMAN” som er stærkt influeret af artisterne Moebius og Katsuhiro Otomo.

Karriere 
Yacine Elghorri er født og opvokset i Paris, Frankrig, og det har altid været hans intention at arbejde med enten tegneserier eller film. Efter en studentereksamen i litteratur kom han ind på den kendte filmskole École de l'Image GOBELINS, Paris, hvor han studerede animationskunst. Under hans skoleforløb lavede han 2 animationsjingler som begge blev vist på TV. Han dimitterede som assistent animator i 2D animation. Med fokus på konceptuel kunst og design arbejdede Yacine på et par tv-serier (Flash Gordon og Lucky Luke) og tegneserier til forskellige franske magasiner.
I 1996 besluttede han at flytte til USA for at arbejde i filmindustrien. Han slog sig som 22-årig ned i Los Angeles, hvor han arbejdede for Rich Animation Studios, DreamWorks og Twentieth Century Fox. Yacine forfulgte sin karriere som tegneseriekunstner, hvor han bl.a. har tegnet korte noveller for Heavy Metal Magazine og for Marvel Comics på deres Incredible Hulk 618 udgave. Han har desuden arbejdet som konceptdesigner og storyboarder på adskillige film, TV serier og reklamer som for eksempel Titan A.E., Evolution (med Phil Tippett), Futurama og Seven Up.

I 2000 arbejdede Yacine med den franske kunstner Jean "Moebius" Giraud på Thru the Moebius strip, som er en 3D produktion.

I 2001 arbejdede Yacine sammen med Jean-Claude Van Damme på filmene ”Replicant” og ”The Order”, hvor han arbejdede som konceptdesigner.

Yacine Elghorri bor for øjeblikket i Paris. Han har fornylig arbejdet på en ufuldendt grafisk novelle med forfatter Alejandro Jodorowsky baseret på karakterer fra The Incal, en science fiction tegneserie, skrevet af Alejandro Jodorowsky og illustreret af Moebius. I 2010 udgav han i samarbejde med Jean Dufaux den grafiske novelle Medina, som udkom i 3 dele og som fik meget opmærksomhed af den berømte kunstner Philippe Druillet.

Bibliografi

Tegneserier 
 'GUNMAN', Carabas editions, 2005
 'BESTIAL', børnebog, Carabas, 2006
 'FACTORY', 3-issue series, Carabas, 2006–2009

Film og TV-serier 
 Futurama
 Titan AE
 Evolution

Illustratorer fra USA
Pedro Contreras

Pedro Contreras González (født 7. januar 1972 i Madrid, Spanien) er en tidligere spansk fodboldspiller (målmand). Han var i en årrække reservemålmand for Real Madrid.

Klubkarriere 
Contreras, der blev født i Madrid, startede sin seniorkarriere hos Real Madrid, hvor han også spillede som ungdomsspiller. I de første mange år af sin tid, spillede hand på klubbens andethold, Castilla. Midt i 1990'erne blev han hentet op til førsteholdet, men var gennem hele sin tid i klubben reservemålmand, og nåede kun fire kampe i La Liga for klubben.

I 1999 skiftede han til Málaga CF, hvor han til gengæld blev fast mand, og vogtede andalusernes mål de følgende fire sæsoner. Han var med klubben med til at vinde Toto Cuppen i 2002, og dermed kvalificere sig til den følgende udgave af UEFA Cuppen. I 2003 skiftede han til Real Betis fra Sevilla, hvor han spillede de følgende fire sæsoner. Han var blandt andet med til at spille Champions League med klubben i 2005-06-sæsonen. Han sluttede sin karriere med en sæson hos Cádiz CF.

Landshold 
Contreras havde svært ved at komme på det spanske landshold, hvor spillere som Andoni Zubizarreta, Santiago Cañizares og Iker Casillas igennem hans karriere stod foran ham i køen. Han fik én landskamp, en venskabskamp mod Paraguay 16. oktober 2002. Han var en del af det spanske trup til VM i 2002 i Sydkorea og Japan. Han var dog i hele turneringen reserve for Iker Casillas, og kunne fra bænken se spanierne blive slået ud i kvartfinalen.

Referencer 

Fodboldspillere fra Spanien
Fodboldspillere fra Real Madrid CF
Fodboldspillere fra Rayo Vallecano
Fodboldspillere fra Málaga CF
Fodboldspillere fra Real Betis
Fodboldspillere fra Cádiz CF
Deltagere ved verdensmesterskabet i fodbold 2002
Personer fra Sevilla
Amir Bilali

Amir Bilali (født 15. april 1994 i Gostivar, Makedonien) er en makedonsk fodboldspiller med albanske rødder, som spiller for den albanske fodboldklub Bylis Ballsh. Han har spillet for Albaniens U19 og U21 landshold.

Eksterne henvisninger 
 transfermarkt.co.uk | spillerinfo

Fodboldspillere fra Nordmakedonien
Fodboldspillere fra Albanien
Marter

Marter er det at underkaste  eller blive underkastet heftig legemlig smerte; det at torturere; pinsel; ordet bruges også om selve smerten.

Kilde 
 marter - ODS

Se også  

 Marterpæl

Retshistorie i middelalderen
Tortur
Florind Bardulla

Florind Bardulla (født 19. november 1992 i Shkodër, Albanien) er en albansk fodboldspiller, som spiller for albanske KF Vllaznia. Bardulla spiller på den højre side af midtbanen.

Eksterne henvisninger 
 transfermarkt.co.uk | spillerinfo 

Fodboldspillere fra Albanien
Personer fra Shkodër
Purkinjecelle

Purkinjeceller eller Purkinjeneuroner er en type af GABAerge neuroner lokaliseret i lillehjernen.
De er opkaldt efter deres tjekkiske opdager Jan Evangelista Purkyně.

Anatomi 

Purkinjeceller er nogle af de største celler i menneskehjernen (med Betz celler som de største) med et indviklet og detaljeret dendrittræ, som er karakteriseret ved et stort antal af dendritiske fremskud (en: Spines). Purkinjecellerne forekommer i lillehjernens såkaldte Purkinje lag. Purkinjecellerne er placeret foran hinanden som dominobrikker. Deres store dendritiske træ danner nærmest et todimensionelt netværk, hvor parallelfibrer fra de dybere lillehjernelag passerer. Parallelfibrene danner forholdsvis svagere excitatoriske (aktiverende) glutaminerge synapser med dendritfremskuddene på dendritttræet, hvorimod klatre fibrer fra nucleus olivaris inferior i medulla oblongata danner et kraftigt excitatorisk input til de proksimale dendritter og cellelegemet. Parallelfibrer passerer ortogonalt gennem Purkinjecellernes dendrittræ med op til 200.000 parallelfibrer, dannende et Granula-celle-Purkinjecelle synapse med en enkel Purkinjecelle. Hver Purkinjecelle modtager ca. 500 klatrefibrersynapser som alle opstår fra en enkel klatrefibre. Både Kurveceller og Stellate celler (lokaliseret i lillehjernens molekylærlag) danner inhibitoriske (hæmmende) GABAerge input til Purkinjecellerne, med Kurveceller som synapser på Purkinjecellernes aksonrod og stellate celler på dendritterne.

Purkinjeceller sender inhibitoriske projektioner til de dybe lillehjerne kerner, og udgør derved det endelige output vedrørende motorisk koordination i lillehjernebarken.

Referencer 

Nervevæv
Diego Tristán

Diego Tristán Herrera (født 5. januar 1976 i La Algaba, Spanien) er en tidligere spansk fodboldspiller (angriber). Han er mest kendt for sit succesfulde ophold hos Deportivo La Coruña, og blev i 2002 topscorer i La Liga.

Klubkarriere 
Tristán startede sin seniorkarriere på andetholdet hos Sevilla-klubben Real Betis, hvor han også havde spillet som ungdomsspiller. Inden han nåede at få chancen på andalusernes førstehold skiftede han dog i stedet til RCD Mallorca, hvor han i sæsonen 1999-2000 scorede 18 mål for klubben i La Liga. Midt i 1990'erne blev han hentet op til førsteholdet, men var gennem hele sin tid i klubben reservemålmand, og nåede kun fire kampe i La Liga for klubben. De gode præstationer betød, at han i sommeren 2000 blev solgt til galiciske Deportivo La Coruña, der sæsonen forinden havde vundet det spanske mesterskab.

Tristán spillede de følgende seks sæsoner af sin karriere hos Deportivo, og tiden blev særdeles succesfuld for ham. I sæsonen 2001-2002 blev han topscorer i La Liga med 20 scoringer. Samme år vandt han med klubben den spanske pokalturnering Copa del Rey. I de følgende sæsoner dalede hans målgennemsnit en smule, men han var fortsat en fast del af holdet, der nåede semifinalerne i Champions League 2003-04-sæsonen. Han var blandt andet en af målscorerne i Deportivos 8-3 nederlag til franske AS Monaco, en kamp der fortsat er den højest scorende i Champions Leagues historie.

I 2006 forlod Tristán efter seks år Deportivo, og prøvede de følgende sæsoner lykken uden succes flere steder i Europa. En enkelt målløs sæson hos sin gamle klub Mallorca blev efterfulgt af et år med kun én scoring hos Livorno i Italien. I 2008 skiftede han til den engelske Premier League-klub West Ham United. Han scorede sit første mål for klubben 28. december samme år i en ligakamp mod Stoke City, og endte sæsonen på tre mål i 14 kampe. Han fik dog ikke forlænget sin kontrakt med London-klubben, og sluttede karrieren af med et ophold hos Cadiz CF i Segunda División.

Landshold 
Tristáns succes i Deportivo bragte ham i perioden 2001-2003 ind omkring det spanske landshold, som han nåede at spille 15 kampe og score fire mål for. Hans første kamp var en VM-kvalifikationskamp på hjemmebane mod Bosnien-Hercegovina, hvor han scorede det ene spanske mål i en 4-1-sejr.

Efter at være blevet topscorer i La Liga samme sæson, blev Tristán udtaget til VM i 2002 i Sydkorea og Japan. Han var på banen i to af spaniernes kampe i turneringen, uden at komme på scoringstavlen. Spanien blev slået ud af turneringen i kvartfinalen efter et nederlag til værterne fra Sydkorea.

Referencer

Eksterne henvisninger 

 Diego Trístan  på BDFutbol.com
 Diego Tristán  på Soccerbase.com
 Diego Tristán  på FIFA.com

Fodboldspillere fra Spanien
Fodboldspillere fra Real Betis
Fodboldspillere fra RCD Mallorca
Fodboldspillere fra Deportivo La Coruña
Fodboldspillere fra A.S. Livorno Calcio
Fodboldspillere fra West Ham United F.C.
Fodboldspillere fra Cádiz CF
Deltagere ved verdensmesterskabet i fodbold 2002
Soholm Å

Soholm Å (dansk) eller Soholmer Au (tysk) er et 17,5 km langt vandløb beliggende i det nordvestlige Sydslesvig i Nordtyskland, der dannes ved sammenløbet af Spølbæk (Spölbek) og Lindå (Linnau) vest for landsbyen Risbrig (Riesbriek) i Nørre Haksted Sogn. Ved Vejgaard  forener vandløbet sig med Læk Å for at danne Bongsil Kanal, som efter få km udmunder i Vadehavet. Åens kanaliserede afsnit kaldes for Soholm Å Kanal og dens gamle flodarm Gammel Soholm Å. Åen løber syd for Risum-Lindholm i Bongsil Kanal. Åen har sit navn af landsbyen Soholm.

Åen danner på en strækning grænsen mellem Kær og Bøking Herreder i nord og Nørre Gøs Herred i syd. I Langbjerg Skov nord for åen ligger den 45 meter høje bakke Randselbjerg (også kendt som Værkshøj).

Noter 

Vandløb i Sydslesvig
Alfonso 3.s krønike

Alfonso 3.s krønike (latin: Chronica Adefonsi tertii regis) er en krønike, som blev forfattet i den første del af det 10. århundrede efter ordre fra kong Alfonso 3. af León med det formål at vise, hvordan det visigotiske Spanien blev fortsat i det senere, middelalderlige Spanien. Med sigte på at være en fortsættelse af Isidor af Sevillas historie om goterne blev krøniken skrevet i en sen form af latin, og den opridser historien om tiden fra den visigotiske kong Wamba frem til kong Ordoño 1.s regeringstid.

Krøniken findes i to, delvis forskellige versioner: den tidligere Chronica Rotensis og den senere Chronica ad Sebastianum, som indeholder nogle ekstra detaljer, der fremmer krønikens ideologiske målsætning.

Eksterne links 
 Den latinske tekst af Chronica Rotensis 
 Den latinske tekst af Chronica ad Sebastianum 

Asturiens historie
Alabama River

Alabama River, er en flid der løber i den amerikanske stat Alabama. Den begynder ved sammenløbet af Tallapoosa og Coosa rivers, omkring 10 km nord for byen Montgomery.

Floden løber vest om byen Selma, mod sydvest, ind til den omkrig 72 km nord for Mobile, forenes med Tombigbee River, og forsætter som Mobile og Tensaw rivers, som løber ud i Mobile Bay i den Mexicanske Golf.

Se også 
 Vandløb i USA

Eksterne kilder/henvisninger 

Vandløb i Alabama
Michael Hansen (atlet)

Michael Hansen var en dansk atlet medlem af AIK 95. Han vandt det danske meterskab på 100 meter tre år i træk 1914-1916, 1915 Længdespring 1915 og 4 x 100 meter 1916.

Danske mesterskaber 
  1914 100 meter 11,8
  1915 100 meter 11,5
  1915 Længdespring 6,45
  1916 100 meter 11,2
  1916 4 x 100 meter 46,8

Kilder 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

Tjek fødsels- og dødsår
Sprintere fra Danmark
Atleter fra AIK 95
Længdespringere fra Danmark
Danskere i 1900-tallet
Holger Hessel

Holger Martinus Hans Stenberg Hessel (8. maj 1865-1926) var en dansk kontorist, bogholder og atlet medlem af Handelsstandens Athletklub som 1896 satte dansk rekord i højdespring med 1,60.

Hessel var formand for Handelsstandens Gymnastikforening 1894-1902.

Kilder 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944
 Festskrift ved Handelsstandens Gymnastikforenings 50 Aars Jubilæum, 28. April 1930, red. af Vigo Andersen, Einar Blem, Axel W. Lind og Knud Jørgensen (Handelsstandens Gymnastikforening, 1930)

Højdespringere fra Danmark
Atleter fra Handelsstandens Athletklub
Mia Stryhn

Mia Stryhn Clausen er en tidligere dansk atlet medlem af Sakskøbing Atletikklub som 1962 satte dansk rekord på 400 meter med 57,6 og dansk mester samme år med tiden 58,7. Hun vandt 39 Lolland-Falster mesterskaber og var på landsholdet fem gange.

Personlige rekorder 
 200 meter: 25,4 1962
 400 meter: 57,6 1962

Danske mesterskaber 
  1962 400 meter 58,7

Kilder 
 DAF i tal 1981 

Sprintere fra Danmark
Atleter fra Sakskøbing AK
Danskere i 1900-tallet
Enrique Romero

Enrique Fernández Romero (født 23. juni 1971 i Jerez, Spanien) er en tidligere spansk fodboldspiller (venstre back). Han vandt det spanske mesterskab med Deportivo La Coruña i år 2000.

Klubkarriere 
Romeros seniorkarriere startede i 1990 hos CD Logroñes, hvor han også spillede som ungdomsspiller. I 1994 skiftede han til Valencia CF, hvor han var fast inde omkring holdet de følgende tre sæsoner. Efter en sæson hos RCD Mallorca kom han i 1998 til Deportivo La Coruña, hvor han spillede de følgende otte sæsoner.

Tiden hos Deportivo blev særdeles succesfuld for Romero, der som fast venstre back på holdet var med til at vinde både La Liga i år 2000 og pokalturneringen Copa del Rey i 2002. Også i europæisk sammenhæng klarede holdet sig godt i perioden, og nåede blandt andet semifinalen i Champions League 2003-04. I 2006 forlod han klubben efter at have tabt sin plads på holdet, og spillede den sidste sæson af sin karriere hos Real Betis i Sevilla.

Landshold 
Romero spillede gennem karrieren ti kampe for det spanske landshold, som faldt i årene 2000-2004. Han var en del af det spanske trup til VM i 2002 i Sydkorea og Japan. Han spillede tre af spaniernes kampe i turneringen, hvor holdet blev slået ud i kvartfinalen.

Referencer 

Fodboldspillere fra Spanien
Deltagere ved verdensmesterskabet i fodbold 2002
Fodboldspillere fra CD Logroñes
Fodboldspillere fra Valencia CF
Fodboldspillere fra RCD Mallorca
Fodboldspillere fra Deportivo La Coruña
Fodboldspillere fra Real Betis
Kirsten Roelshøj

Kirsten Roelshøj gift Sell (6. marts 1935) var en dansk atlet medlem af AIK 95 som 1955 satte dansk rekord i femkamp med 2832 point og vandt 12 danske mesterskaber under kun tre sæsoner 1953-1955.

Personlige rekorder 
 100 meter: 12,2 1955
 200 meter: 26,3 1955
 80 meter hæk: 12,1 1954
 Femkamp: 2866 point 1955

Danske mesterskaber 
  1953 200 meter 27,0
  1953 80 meter hæk 12,5
  1954 100 meter 12,7
  1954 200 meter 26,5
  1954 80 meter hæk 12,1
  1954 Femkamp 2632
  1954 4 x 100 meter 52,0
  1955 100 meter 12,4
  1955 200 meter 26.3
  1955 80 meter hæk 12,7
  1955 Femkamp 2866
  1955 4 x 100 meter 52,1

Dansk rekord 
 Femkamp : 2832 point 1955

Kilder 
 Statletik.dk - Profil
 DAF i tal 1981 

Mangekæmpere fra Danmark
Atleter fra AIK 95
Sprintere fra Danmark
Javier de Pedro

Francisco Javier de Pedro Falque (født 4. august 1973 i Logroño, Spanien) er en tidligere spansk fodboldspiller (venstre midtbane).

De Pedro tilbragte størstedelen af sin karriere hos den baskiske storklub Real Sociedad, hvor han var tilknyttet i tolv sæsoner. Han var en bærende kraft på holdet, der i 2003 var meget tæt på at vinde det spanske mesterskab, men som til slut endte på andenpladsen, to point efter Real Madrid.

Efter at de Pedro i 2004 forlod Sociedad lykkedes det ham ikke at slå igennem i nogen andre klubber. Han stoppede karrieren i 2007 efter adskillige kortvarige og mislykkede ophold, blandt andet hos Blackburn Rovers i England og Perugia i Italien.

Landshold 
De Pedro spillede fra 1998 til 2003 tolv kampe og scorede to mål for det spanske landshold. Han var en del af det spanske trup til VM i 2002 i Sydkorea og Japan. Han spillede fire af spaniernes kampe i turneringen, hvor holdet blev slået ud i kvartfinalen.

Referencer 

Fodboldspillere fra Spanien
Fodboldspillere fra Real Sociedad
Fodboldspillere fra Blackburn Rovers F.C.
Fodboldspillere fra Perugia Calcio
Fodboldspillere fra IFK Göteborg
Deltagere ved verdensmesterskabet i fodbold 2002
Personer fra Logroño
Palle Petersen

Palle Petersen kan henvise til flere personer:

 Palle Petersen (fodboldspiller) - en dansk fodboldspiller (målmand)
 Palle Petersen (forfatter) - en dansk forfatter
Ruth Christiansen

Ruth Christiansen, var en dansk atlet medlem af Tønder SF som 1955 vandt det danske mesterskab på 200 meter og blev bronzevinder på 100 meter 1951.

Danske mesterskaber 
  1951 100 meter 13,0
  1951 200 meter 26,5

Kilder 
 Statletik.dk - Profil
 DAF i tal 1981 

Sprintere fra Danmark
Atleter fra Tønder SF
Danskere i 1900-tallet
Agustín Aranzábal

Agustín Aranzábal Alkorta (født 15. marts 1973 i Bergara, Spanien) er en tidligere spansk fodboldspiller (venstre back).

Aranzábal tilbragte størstedelen af sin karriere hos den baskiske storklub Real Sociedad, hvor han var tilknyttet i tolv sæsoner. Han var fast mand på holdet, der i 2003 var meget tæt på at vinde det spanske mesterskab, men som til slut endte på andenpladsen, to point efter Real Madrid.

I 2004 forlod Aranzábal Sociedad, og skiftede til Real Zaragoza. Her startede han med at vinde den spanske Super Cup med holdet, der sæsonen forinden havde vundet pokalturneringen Copa del Rey. Han spillede i alt tre sæsoner for klubben.

Landshold 
Aranzábal spillede fra 1995 til 2003 i alt 28 kampe for Spaniens landshold. Han var en del af den spanske trup til både VM i 1998 og EM i 2000. Han kom ikke på banen ved VM i 1998, mens van ved EM i 2000 spillede tre ud af spaniernes fire kampe.

Referencer 

Fodboldspillere fra Spanien
Fodboldspillere fra Real Sociedad
Fodboldspillere fra Real Zaragoza
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000